cyanic-selkie/wikianc huggingface dataset:
לאופולד קוז'לוך
ביוגרפיה
נולד כיאן אנטונין קוז'לוך (Jan Antonín Koželuh) בוולווארי (Velvary) שבבוהמיה ועבר לפראג. בשנת 1778 עבר לווינה. משנת 1792 ועד לפטירתו ב-1818 החזיק במשרות המלכותיות היוקרתיות של "קאפלמייסטר" ושל מלחין החצר. הוא כתב כ-400 יצירות, ובתוכן 30 סימפוניות, 22 קונצ'רטי לפסנתר ושתי אורטוריות.
סויוז TM-13
ב-25 במרץ 1992 סויוז TM-13 התנתקה מתחנת החלל מיר וחזרה לכדור הארץ כאשר על סיפונה אלכסנדר וולקוב, סרגיי קריקליוב (הגיעה בסויוז TM-12) וקלאוס-דיטריך פלאדה מגרמניה (הגיעה בסויוז TM-14).
חצות בחנות צעצועים
חצות בחנות צעצועים (באנגלית: Midnight in a Toy shop) הוא סרט הנפשה קצר אמריקאי, אשר ביים וילפרד ג'קסון והפיקו אולפני וולט דיסני.
אולימפיאדת השחמט 2008
סיכום כולל
בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים.
מרצדס-בנץ EQA
טעינה
ניתן לטעון את הסוללה במטען ביתי בקיבולת 11 קילוואט המטעין את הסוללה מ-10 ל-80 אחוז בתוך 5 שעות ו-45 דקות או במטען ציבורי מהיר בקיבולת 100 קילוואט המטעין את הסוללה מ-10 ל-80 אחוז בתוך 30 דקות.
נענע דיסק
נענע דיסק היא חברת תקליטים ישראלית שנוסדה ב-7 בדצמבר 1988 על ידי ניצן זעירא. האלבום הראשון שיצא בחברת התקליטים הוא סיפורים מהקופסא של רמי פורטיס.
בלייבל יצאו יותר מ-200 אלבומים, ביניהם אלבומים של רמי פורטיס, ברי סחרוף וכצמד פורטיסחרוף, שולי רנד, כרמלה גרוס ואגנר, מאיר אריאל, נקמת הטרקטור, דן תורן, אפרת בן צור, כנסיית השכל, מוניקה סקס, אהובה עוזרי, יסמין אבן, מאור כהן, עוזי נבון, אלגנט ועוד. האמנים ג'וני שועלי, רעש, שניר ימין, רוקפור ואחרים הוציאו בנענע דיסק אלבומים תחת הכינוי "בננה".
היסטוריה
הלייבל נוסד ב-1988 ובאותה שנה הוציא רק את האלבום סיפורים מהקופסא של רמי פורטיס. בשנותיו הראשונות הוציא אלבומים גם לברי סחרוף, מאיר אריאל, נקמת הטרקטור ועוד. ב-1998, לכבוד חגיגות שנת ה-50 למדינת ישראל, יצא בלייבל האוסף עבודה עברית, שבו אומנים ישראלים מובילים הקליטו גרסאות חדשות לשירים בולטים של אמנים אחרים.
לי דיקסון
קריירה
דיקסון, יליד מנצ'סטר, החל את הקריירה בברנלי, המשיך במועדון צ'סטר סיטי עמו סיים בתחתית הפוטבול ליג בעונת 1983/1984, ברי וסטוק סיטי, לפני שחתם בארסנל של המאמן ג'ורג' גרהאם בינואר 1988.
המועדון לא הצליח להגן על תוארו בעונה שלאחר מכן, וגם לא שיחק בגביע אירופה כתוצאה מהאיסור שהוטל על הקבוצות האנגליות לאחר אסון הייזל. אולם, בעונה זו דיקסון זכה להופיע בפעם הראשונה במדי נבחרת אנגליה, במשחק ההכנה למונדיאל נגד נבחרת צ'כוסלובקיה שנערך באפריל 1990. דיקסון הפגין יכולת גבוהה במשחק, אך לבסוף לא זומן לסגל האנגלי לקראת מונדיאל 1990, כיוון שהיה הבחירה השלישית לאחר גארי סטיבנס ופול פארקר.
Djadja
ביוני 2020, הוציאה נקמורה רמיקס לשיר עם הזמר מאלומה.
גשר פולטני
הקמת הגשר
הגשר, הקרוי על שמה של פרנסס פולטני, יורשת אחוזת באת'וויק בשנת 1767, נבנה ביוזמתו של בעלה ויליאם ג'ונסטון פולטני. אחוזתם של בני הזוג פולטני שכנה בכפר הקטן באת'וויק, מעבר לנהר מבאת'. מעבורת איפשרה את המעבר מהכפר אל העיר. פולטני החליט שיש טעמים כלכליים לקשר את הכפר אל העיר ולהפוך אותו לחלק ממנה באמצעות בניית גשר שיאפשר מעבר כל של הנהר.
צביקה צוק
ביוגרפיה
צוק הוא מדריך טיולים החל משנת 1974 והדריך עד כה אלפי ימי טיול בארץ וכ-100 טיולים ברחבי העולם.
בולבוס (גאולוגיה)
היווצרות
שריד אורגני (שלד דג, למשל) שנח בתוך הבוצה לא התפרק בסביבה הדלה בחמצן והפך לגרעין התגבשות של קלציט. הקלציט הלך והתגבש סביבו ללא כיוון מסוים (מכאן הכדוריות), ובמקרים רבים אף פירק אותו או החליף את החומר האורגני המקורי והפך אותו למאובן. תהליכי דיאגנזה מיצקו את הסלעים סביב הכדור, ובלחצם של אלה תחת כוח הכבידה קיבל את צורתו הפחוסה.
אגנש סאבאי
אגנש סאבאי (בהונגרית: Szávay Ágnes; נולדה בקישקונהלש ב-29 בדצמבר 1988) היא שחקנית טניס הונגרייה. דורגה בשיאה במקום 13 בעולם בדירוג ה-WTA.
2004
ב-2004 זכתה סאבאי בתואר יחידות ראשון בקריירה, בטורניר מסבב ה-ITF בצ'אמפינו, איטליה על סך 10,000 דולרים. בנוסף הגיעה סאבאי לגמר הזוגות בטורניר ה-WTA שנערך בבודפשט (דרג 3) בצוותא עם ויראג נמת'.
גביע הפדרציה
הופעת הבכורה של סאבאי בגביע הפדרציה הייתה באפריל 2005, אז היא ניצחה במשחק זוגות ביחד עם שותפתה זוג שחקניות אסטוניות בניצחון של הנבחרת ההונגרית על זו של אסטוניה.
אליס שוורץ-גרדוש
ביוגרפיה
שוורץ-גרדוש נולדה בווינה ב-1916, בתו של מנהל בווינה יוניון בנק שנאלץ לפרוש לאחר מפולת הבורסה של 1929. המשפחה עברה לברטיסלאבה, שם למדה בגימנסיה הריאלית הגרמנית והחלה בקורס לימודי רפואה. בהיותה בברטיסלבה תרמה את מאמריה הראשונים לעיתון "דר גרנצבוטה" (בגרמנית: Der Grenzbote), ובשנת 1935 זכתה בפרס נוער לכתיבה מטעם העיתון "נויה פרייה פרסה" (Neue Freie Presse). משפחתה ברחה מהנאצים בברטיסלבה ועלתה לארץ ישראל בשנת 1939 בתחילת מלחמת העולם השנייה. הוריה הקימו מסעדה קטנה בחיפה. בשנת 1961 חזרו הוריה לווינה כי לא הצליחו להתאקלם בישראל.
סטודבייקר-גרפורד
בנוסף לייצור דגם ה-"סטודיבייקר - גרפורד" בתצורת סדאן, הדגם יוצר גם בתצורת קבריולה.
איתך עד סוף הזמן
רקע
לאחר שבוטנר הלחין את השיר הוא הציע אותו לישי לוי. בוטנר, שתיאר את עצמו כבוגר קיבוץ (עין כרמל) שלא גדל על מוזיקה מזרחית, שאף בעבר לכתוב ללוי, אבל חיכה עד שיהיה לו שיר שיהיה שלם איתו משום ש"לישי לוי לא שולחים סתם". הוא תיאר את לוי כאחד "מהאבות המייסדים של הז'אנר [...בעל] קול חד פעמי, קול בעל שיעור קומה". בוטנר התייחס לאופן שבו לוי מבטא ומדגיש את המילים:. לוי מצידו תיאר את השיר כ"מתנה".
כלכלת ישראל
כלכלת ישראל ידעה זעזועים רבים במהלך שנותיה בהם: היפר-אינפלציה, משבר מניות הבנקים והחרם הערבי. נוסף על כך היה עליה לקלוט גלי עלייה ולהתמודד עם ההשלכות הכלכליות של מלחמות ישראל והוצאה ביטחונית גבוהה. למרות כל אלה השכילה להגיע תוך כיובל שנים לרמה גבוהה של פיתוח כלכלי. בשוקי העולם משקיעים זרים, הבנקים העולמיים וסוכנויות דירוג האשראי מבטאים אמון רב בחוסנה של הכלכלה הישראלית. הצלחה זו נהוג לייחס לגורמים רבים, ובהם: כוח העבודה המשכיל, סיוע חוץ רחב היקף שקיבלה המדינה לאורך שנות קיומה מיהודי העולם, ארצות הברית וגרמניה, קליטת הון אנושי בצורת עלייה, מדיניות מקרו-כלכלית נכונה של הממשלה ובנק ישראל, הכורח הביטחוני לפתח מערכות נשק מתוחכמות ולייצא אותן, ורפורמות מבניות ופתיחת המשק לתחרות.
קום המדינה
במהלך שלוש שנותיה הראשונות של המדינה הוכפלה אוכלוסייתה כתוצאה מגל עלייה המונית, שהיה מורכב בכמחציתו מפליטים מאירופה, ובכמחציתו מעולים מארצות ערב. רובם הגיעו בחוסר כל, וקליטתם וקיומם בארץ היו תלויים לחלוטין ביכולתו של המשק הצעיר לקיימם. העלייה ההמונית היוותה אתגר עצום לכלכלה הישראלית, שהונחתה על ידי עקרונות סוציאליסטיים והייתה מחויבת להקמת מדינת רווחה. על רקע נתונים אלה הונהגה מדיניות הקיצוב ("הצנע") – משטר כלכלי של מעורבות ממשלתית קיצונית בוויסות הפעילות הכלכלית במשק. הציבור הכיר בעיקר את המגבלות וההקצבות בתחום הצריכה הפרטית, אך למעשה כיוונה הממשלה את מכלול הפעילות הכלכלית ובכלל זה הקצבת היבוא, מטבע החוץ, חמרי הגלם והאשראי הבנקאי.
שנות ה-70 של המאה ה-20
"ביטוח ההצמדה" היה גורם חשוב שתרם לסחרור האינפלציוני וליצירת תהליך שרשרת, הן בתקופת שר האוצר יהושע רבינוביץ והן בתקופת ממשלת הליכוד. כאשר נגרמת עליית מחירים מסיבה כלשהי, היא מביאה להגדלת עלות ביטוח ההצמדה, אשר מגדילה את הגירעון התקציבי, המוסיף דלק לתהליך האינפלציוני המגדיל עוד יותר את עלות ביטוח ההצמדה, וחוזר חלילה. במשך השנתיים הראשונות לכהונתה, לא פעלה ממשלת הליכוד לביטול או אף לשינוי שיטת "ביטוח ההצמדה", שהטילה מעמסה כבדה (גלויה וסמויה) על תקציב המדינה (בעיקר לטובת המשק ההסתדרותי). דבר זה תרם להתפרצות האינפלציה בתקופת ממשלת הליכוד. ההחלטה בממשלה על ביטול ביטוחי הצמדה חדשים התקבלה רק במאי 1979 והופעלה רק בראשית כהונתו של שר האוצר יגאל הורביץ שהחליף את ארליך בנובמבר של אותה שנה (אולם, ההשפעה התזרימית של צעד זה לא הייתה מיידית והתבטאה בירידה הדרגתית של תשלומי המדינה עד לסוף המאה ה-20).
שנות ה-80 של המאה ה-20
החל משנת 1980 נכנסה ישראל לעידן האינפלציה התלת-ספרתית, או ההיפר-אינפלציה. מחליפו של ארליך, שר האוצר יגאל הורביץ, ביטל אמנם הוצאת "ביטוחי הצמדה" חדשים, אולם, השפעת פעולה זו על ההזרמה ועל האינפלציה, אם כי חשובה ביותר לטווח ארוך, לא הייתה מיידית, בשל ה"מלאי" הגדול של ביטוחי הצמדה מן העבר. ניסיונותיו להתמודד עם הסחרור האינפלציוני באמצעות מדיניות מרסנת וצמצום הגירעון התקציבי (הוצמד לו מטבע הלשון "אין לי") לא זכו לגיבוי ותמיכת הממשלה, והוא התפטר בשנת 1981. החליף אותו יורם ארידור עם מדיניות חדשה בגיבוי מנחם בגין, תחת המוטו "להיטיב עם העם". תוכניתו של ארידור היוותה תפנית ממדיניותו של קודמו, וכללה הפחתת המיסוי על מוצרי צריכה מיובאים במה שנראה היה כ"כלכלת בחירות". טלוויזיה צבעונית ומכשיר וידאו היו הסמלים הבולטים של התקופה שנקראה "ימי ארידור העליזים", ותוצאתה הייתה הידרדרות חמורה ומסוכנת בכל הפרמטרים הכלכליים. שיעורי האינפלציה גדלו עוד יותר והגיעו לרמה של 450% בשנת 1984, ולשיעור שנתי צפוי של 1000% במחצית הראשונה של 1985. הרעה חלה גם מצב מאזן התשלומים כתוצאה מגל הרכישות של מוצרי יבוא, ולא היה שיפור משמעותי בגירעון התקציבי הממשלתי.
שנות ה-90
על פני מחצית השנייה של שנות ה-90 החלו להתרבות סימני האטה. פיגועי ההתאבדות ובמקביל האטה כלכלית עולמית, הקרינו על כלכלת ישראל. קצב גידול התוצר הואט, האבטלה גדלה והתרבו סימני המיתון.
העשור הראשון של המאה ה-21
פרוץ מלחמת לבנון השנייה בשנת 2006 הביאה לחשש מנפילת המשק לשפל כלכלי חדש, אולם עד מהרה נמוגו החששות והכלכלה המקומית הוכיחה כי השפעת המלחמה הייתה מזערית - הבורסה עלתה, הפעילות הכלכלית צמחה, ההכנסות ממסים גדלו והשקעות החוץ זרמו יותר מבעבר על חשבונן של המדינות המתפתחות, שהציגו נתונים מאכזבים ביחס לכלכלה הישראלית.
תעסוקה - למרות הצמיחה בכלכלת ישראל, שיעור ההשתתפות בכוח העבודה (אחוז העובדים מכלל כוח העבודה) עדיין נמוך יחסית למקובל בעולם 56.3% ב-2007 לעומת כ-70% כמקובל בכלכלות המפותחות והמתעוררות. הגורם העיקרי לשיעור ההשתתפות הנמוך בכוח העבודה הוא בעיקר עקב אי השתתפותם של שלושה מגזרים, הנשים הערביות ש-78% מהן לא עובדות, הגברים החרדים ש-65% מהם לא עובדים, וכן המוגבלים ש-46% מהם לא עובדים.
מידה סיגמא-סופית
מידת לבג
מידת לבג על היא סיגמא-סופית אבל לא סופית. אכן, אם אז הקבוצות  הן מדידות וממידה סופית ואיחודן הוא.
כלכלת ישראל
ייבוא וייצוא בכלכלת ישראל
בישראל קיימות הגבלות משמעותיות על ייבוא מוצרי מזון וחקלאות, בעיקרן מכסים, מכסות יבוא ודרישות תקינה ייחודיות ומחמירות ביחס למקובל במערב. על פי ארגון ה- OECD, חסמים אלו הם מהגורמים הבולטים למחירי המזון הגבוהים בישראל, ובארגון קראו לממשלות ישראל לאמץ מדיניות ייבוא מקלה במקביל לתמיכה תקציבית ישירה בחקלאות המקומית.
קישורים חיצוניים
פרסומי פורום קיסריה:
הערות שוליים
ইসরায়েল
משה ברור
חייו ופועלו
משה בְּרָוֶר נולד בווינה בשנת 1919 לשרה (סופי) לבית מאירסון ולאברהם יעקב ברור. עלה עם משפחתו לארץ ישראל ב-1920.
ב-1946–1947 השלים תואר ראשון באוניברסיטת לונדון. בזמן לימודיו שם היה עיתונאי מטעם ה"פלסטיין פוסט" ועיתונים בריטיים אחרים.
ברור נפטר ב-28 בדצמבר 2020, בגיל 101. הותיר אחריו את אשתו רנה לבית אריסון (אחותו של תד אריסון), שלוש בנות ובן, נכדים ונינים. העיתונאית חולדה ליברנומה היא אחותו של ברור.
Valentines
רקע כללי
האלבום יצא לאור במהלך שיא העבודה של קארי על הסרט בכיכובה, Glitter, לחנויות וולמארט.
הארי בולוס
ביוגרפיה
בשנת 1875 הצטרף לאחיו וולטר בקייפטאון, והתיישב בפרבר קנילוורת, שם ייסדו חברת תיווך בשם "בולוס ברס". בשנה שלאחר מכן ביצעו הוא וגותרי את ביקורם הראשון בגני קיו, ולקחו עמם מספר רב של דגימות צמחים לשם מתן שמות. בולוס תיאר את התקופה כ"ארבעים ימים מאושרים ".
בשנה לאחר מכן, בנו הצעיר פרנק נישא להרייט מרגרט לואיזה קנסיט, נכדתו של ויליאם קנסיט. היא עבדה כעוזרת של הארי באוספים שלו בזמן שהותה בקולג', ולכן מונתה לאוצרת האוספים בשנת 1903, ופרשה מתפקיד זה בשנת 1955.
הכנסייה האנגליקנית
מינוי אנשי כמורה הומוסקסואלים
בחירתו של רוואן ויליאמס לארכיבישוף מקנטרברי בספטמבר 2002 הביא לשינוי בגישת הכנסייה להומוסקסואלים. ויליאמס לא רק הכיר בנישואים חד-מיניים, הוא גם תמך בהסמכה לכמורה של נשים ושל הומוסקסואלים. בפועל, באותה עת כבר היו כמה עשרות כמרים הומוסקסואלים שפועלו בכנסיות אנגליקניות, ואשר חלקם לא הצניע את נטיותיו. עמדה זו איימה לפלג את הכנסייה, לאחר שמספר ארכיבישופים, העומדים בראש מחוזות של הכנסייה בעולם, בעיקר מהעולם השלישי, התנגדו למהלך.
אאוקה (ארגון)
מאבק
המאבק הצבאי של הארגון החל ב-1 באפריל 1955. האירועים ביום הראשון למאבק נקראו התקפות 1 באפריל. באותו יום בוצעו התקפות על מחנות של הצבא הבריטי ומתקנים בריטיים בניקוסיה ופמגוסטה. במהלך ארבע השנים הבאות נמשכו הפעולות כנגד מתקנים בריטיים וכנגד קפריסאים שנחשדו בשיתוף פעולה עם השלטון הבריטי.
נח לוריא
נח לוריא (בכתיב יידי: נח/נויעכ/נויעך לוריע; בכתב רוסי: Но́ях Ге́ршелевич Лурье́); (12 בדצמבר 1885, בלאשנה, פלך מינסק, האימפריה הרוסית (רוסיה הלבנה) – 18 במאי 1960, מוסקבה) היה סופר יידיש, מתרגם, מורה ומבקר וסופר ילדים יהודי-סובייטי.
לאסרו קארדנאס
קריירה צבאית ופוליטית
כמו רוב מנהיגי הצבא המהפכנים, גם הגנרל לאסרו קארדנאס היה פעיל מבחינה פוליטית, ובשנת 1928, בגיל 33, הוא נבחר למושל מדינת מולדתו מיצ'ואקאן. הוא כיהן בתפקיד במשך כהונה שלמה בת ארבע שנים, עד 1932. לקארדנאס היה גם תפקיד חשוב בהקמת מפלגה מדינית לתגבור המשטר המהפכני ברמה הפדרלית. בהנהגתו של הנשיא לשעבר פלוטארקו אליאס קאייס, אשר כיהן בתפקיד הנשיא בין השנים 1924 ל-1928, הושקה המפלגה המהפכנית הלאומית - PNR (Partido Nacional Revolucionario) בשנת 1929, ובשנה שלאחר מכן נבחר המושל קארדנאס להיות נשיא המפלגה. קארדנאס עבד קשה על מנת להפוך את ה-PNR מפדרציה רופפת של מפלגות מדיניות, שכל אחת מהן הונהגה על ידי "קודודו" (מנהיג) צבאי, למפלגה לאומית אחידה שתהיה לבעלת האלמנט המרכזי של יציבות במשטר המהפכני. קארדנאס היה שר הפנים במשך שישה שבועות בשנת 1931 ושר המלחמה והימיה במשך חמישה חודשים בשנת 1933. מהמשרה האחרונה הוא פרש כדי להיות מועמד ה-PNR לנשיאות בבחירות 1934.
איקה זהר
שנות השמונים
לאחר שירותו הצבאי, השתתף זהר בפסטיבל הזמר החסידי. בין היתר, הלחין שיר לפסטיבל ויצא לסיבוב ההופעות שלו בארצות הברית. אחר כך הצטרף לתיאטרון חיפה והשתתף בהצגה "סיפורו של סוס".
ISO 4217
מטבעות על-לאומיים, כגון הדולר המזרח קריבי, ה-פרנק CFP מרכז אפריקני, וה-פרנק CFA מערב אפריקני, בדרך כלל גם מיוצגות על ידי סימונים המתחילים באות X. אולם, האירו מיוצג על ידי הסימן EUR; אף על פי ש-EU הוא אינו סימון למדינה בתקן ISO 3166-1, הוחלט להשתמש בה בכל זאת, ועל כן הסימון EU הוסף לתקן ISO 3166-1 על מנת לייצג את האיחוד האירופאי. סימונה של יחידת המטבע האירופית, אקו, שקדמה לאירו היה XEU.
היסטוריה
בשנת 1973, ועדה טכנית 68 של ISO החליטה לפתח סימונים שייצגו מדינות וקרנות לשימוש בכל יישום של עבודה, מסחר או בנקאות. בישיבה ה-17 (פברואר 1978) של קבוצת המומחים של הסמכות הכלכלית של אירופה (ECE) ושל האומות המאוחדות (UN) הוחלט כי סימון בן שלוש אותיות עבור תקן ISO 4217 יתאים לשימוש במסחר הבינלאומי.
עם הזמן נוספים מטבעות חדשים ומבוטלים מטבעות ישנים. לעיתים תכופות, שינויים אלו חלים עקב שלטונות חדשים (דרך מלחמה או חוקה), עקב בריתות בין מדינות המתקנות מטבע אחיד או עקב ייסוף המטבע (העלאה של ערך המטבע ביחס למטבעות אחרים) עקב אינפלציה מוגזמת. כתוצאה מכך, רשימת הסימונים מעודכנת מפעם לפעם. סוכנות האחזקה (MA) של ISO 4217, מוסד הסטנדרטים הבריטי, אחראית על האחזקה של רשימה זו.
Die a Legend
קידום
האלבום הוכרז ב-26 במאי 2019 באמצעות אינסטגרם. שבוע לאחר מכן, נחשפה רשימת הרצועות של האלבום.
ריבאלדו
ריבאלדו ויטור בורבה פריירה (בפורטוגזית: Rivaldo Vitor Borba Ferreira; נולד ב-19 באפריל 1972) הוא כדורגלן עבר ברזילאי ששיחק בעמדת הקשר ההתקפי והחלוץ. לזכותו של ריבאלדו 74 הופעות ו-34 שערים במדי נבחרת ברזיל. ריבאלדו נחשב לאחד מגדולי השחקנים בכל הזמנים.
Going Under
וידאו קליפ
בקליפ רואים את חברי הלהקה מנגנים בהופעה חיה בפני קהל מעריצים שהופכים לזומבים. במהלך הפזמון השני, לי צוללת לתוך הקהל שמדמה מים, ובכך מייצגת את המילים של השיר - "I'm going under, drowning in you" ("אני טובעת, טובעת בך"). את לי רואים בקליפ מופיעה על הבמה, בעוד מודי נשאל ונחקר על ידי התקשורת.
אורפנד לנד
אלבום חמישי
בסוף שנת 2012 החלו חברי הלהקה לעבוד על אלבום חדש. הפקת האלבום החלה באיסטנבול, ישראל ובשוודיה. להקלטת האלבום הצטרף המתופף-לשעבר סמי בכר, שזה לו שיתוף הפעולה הראשון עם הלהקה מאז האלבום "El Norra Alila" ב-1996. האלבום "All Is One" יצא ביוני 2013.
שיתופי פעולה והופעה
בשנת 2017, הגיטריסט המקורי של "ג׳נסיס", סטיב האקט, הלהקה ביחד עם הזמרת הישראלית-ערבית, מירה עוואד, פרחי שר על באלבום של האקט, "The Night Siren" ובשיר "West to East". האקט המשיך לעבוד עם אורפנד לנד והקליט סולו גיטרה לאלבום החדש של הלהקה. באותה שנה הופיעה הלהקה בפסטיבל יערות מנשה. בפסטיבל השתתפו בין היתר אביתר בנאי, אלון עדר, אסתר רדא, עדי-קשת כהן וגל דה פז.
המלחמה העולמית בטרור
לקראת סוף כהונתו של ג'ורג' ווקר בוש היה נראה שארגון אל-קאעידה נחלש משמעותית ושהושגה יציבות מסוימת באפגניסטן ובעיראק, ובתוך כך החלה מגמה של הוצאת הכוחות המערביים ממדינות אלו. בדצמבר 2011 השלים נשיא ארצות הברית ברק אובמה את הוצאת הכוחות האמריקניים מעיראק עד האחרון שבהם. במאי 2013 הכריז אובמה שהמלחמה "בטרור" הגיעה לקיצה, ושרשויות הצבא והמודיעין תפעלנה לא נגד טקטקיה אלא נגד קבוצת רשתות ספציפית שמטרתה להשמיד את ארצות הברית. בדצמבר 2014 אובמה גם השלים זאת באפגניסטן, אף ששם ארצות הברית השאירה כוח צבאי קטן. בכך שתי מלחמות אלו הגיעו לסיומן לאחר יותר מעשור של לחימה. מראשית המלחמה העולמית בטרור בשנת 2001 ועד לשנת 2011 נהרגו בלחימה במזרח התיכון כ-8,000 חיילים מערביים, מרביתם אמריקניים. לצד כ-3,000 אזרחים אמריקאים שנהרגו בפיגועי 11 בספטמבר 2001, החל מפיגועים אלו נהרגו כ-4,000 אזרחים נוספים במסגרת מתקפות של ארגוני טרור כנגד מטרות מערביות ופרו-מערביות. ובעוד כל זאת, נהרגו במסגרת המלחמות השונות כמה עשרות אלפי פעילי טרור לצד עשרות אלפי אזרחים, כאשר מרבית נפגעים אלו הם באפגניסטן ובעיראק.
פיגועי 11 בספטמבר
אף על פי שממשל בוש התמהמהה בהצגת אופייה של התגובה הצפויה, הוא הקפיד להבהיר שתגובה צבאית בוא תבוא. יום לאחר הפגישה בקמפ דייוויד, ב-16 בספטמבר, הכריז ג'ורג' ווקר בוש על תחילתה של "מלחמה בטרור", רעיון אותו ניסח בצורה נרחבת בנאומו בפני שני בתי הקונגרס ב-20 בספטמבר אותה השנה. כבר בתחילת נאום זה הכריז בוש: "אנחנו הולכים להביא את אויבינו לצדק, או שאת הצדק נביא לאויבינו. הצדק ייעשה". בהמשך קבע בוש שהראיות קושרות את הפיגועים לארגון אל-קאעידה. האו הוסיף שאף על פי שטרוריסטים המזוהים עם הארגון פרוסים ביותר מ-60 מדינות, עיקר התשתיות ל הארגון נמצאים באפגניסטן, מדינה המצויה תחת שלטון הטליבאן. לאחר שתיאר את ההפרות השיטתיות של זכויות האדם באפגניסטן, בוש טען שמתוקף כך שהטליבאן נותן חסות לארגון אל-קאעידה הוא נושא באחריות לפיגועים, ומיד החל להציב עבורם שורה של דרישות: הסגרת הטרוריסטים באפגניסטן לרבות אוסאמה בן לאדן לארצות הברית, שחרור אזרחים זרים הכלואים באפגניסטן, ופירוק מיידי של ארגוני הטרור במדינה. לסיום הוא הוסיף ש"דרישות אלה אינן פתוחות למשא ומתן", ובהמשך הכריז גם ש"הם (הטליבאן) ימסרו לנו את הטרוריסטים או שהם יחלקו אתם את גורלם". עוד אמר בוש ש"המלחמה שלנו בטרור מתחילה עם אל-קאעידה, אבל היא לא תיגמר שם. היא לא תיגמר עד שכל ארגוני הטרור יעצרו וינוצחו." בוש הוסיף שהמלחמה תהיה ארוכה, תכלול אמצעים מגוונים, ותציב על הכוונת לא רק ארגוני טרור אלא גם מדינות המגבות אותן, היות ש"כל המדינות צריכות לקבל החלטה - או שאתם איתנו או שאתם עם הטרוריסטים". לבסוף קרה לכל מדינות העולם להצטרף למאבקה של ארצות הברית למען שלום העולם וחירותו.
On the Run Tour
על מנת לקדם את המסע הופעות יצא טריילר לסרט מזויף בכיכובם של הזוג, הטריילר שוחרר במאי 2014 ושמו "Run". בטריילר באווירת סרט פעולה והוצג בסגנון הסרט בוני וקלייד, השיר "03 Bonnie & Clyde" יצא בשנת 2002 על ידי ג'יי זי בשיתוף פעולה עם ביונסה והיה לשיר הנושא לסרט "בוני וקלייד", בטריילר הזוג מבצע שוד בבנק, מרדף משטרתי וקרב יריות. אוויר הפעולה של "בוני וקלייד" הייתה הנושא של כל המסע הופעות, בשיתוף קטעי וידאו דומים ששולבו במהלך המופע. המבקרים שיבחו את המסע הופעות, שיבחו את הנושא עם הסיפור של "בוני וקלייד" המלווה לכל ההופעה ואת היכולות הווקליות של הזוג, ההופעות האנרגטיות, ויחד עם זאת כמה שהרגישו את הכימיה והשיתוף פעולה בין הזוג.
תקציר ההופעות
ג'יי זי עלה לבמה ושר את "Jigga My Nigga" ו-"Dirt off Your Shoulder" ומאחוריו על מסכי ענק קטעי וידאו של סצנות מסיבה, כשסיים ביונסה התחילה לבצע את "Naughty Girl" כאשר היא לבושה בבגד גוף ותרם הגיע לפזמון גיי זי הצטרף עם השיר "Big Pimpin'". לאחר מכן ביונסה הופיעה על הבמה כאשר היא יושבת על כיסא זכוכית לבושה בבגד גוף עם נצנצים באורך מלא וביצעה את "Ring the Alarm" עם הכראוגרפיה המוכרת שלה לשיר, וגיי זי נכנס עם השיר "On to the Next One". גיי זי ביצע את השיר "Clique" שלקראת סיומו ביונסה נכנסת לבמה בצעדים קטנים עם קולות רגע ומתחילה לשיר את גרסת הרימקס לשיר "Diva" והמשיכה עם "Baby Boy". גיי זי הופיע עם "U Don't Know", ולאחר מכן ביונסה ביצעה את "Ghost" / "Haunted" כאשר היא לבושה בתחרה עם שרוול נפתח. גיי זי ביצע את השיר "No Church in the Wild".
במהלך כל ההופעה היו קטעי וידאו של הזוג, בדומה לטריילר לקידום המסע הופעות, בוא הזוג נראה בקטעי פעולה כגון שוד בנקים, מרדפים משטרתיים, קרב יריות עם כתוביות "Not Real Life" שחזרו על עצמם.
רון שפירא (שופט)
ביוגרפיה
בפברואר 2022 דווח בישראל היום כי שפירא הורה לשלוח חומרים פוליטיים של ארגון בצלם על אלימות חיילי צה"ל והמתנחלים לכלל השופטים במחוז חיפה, לכאורה בניגוד לנהלים האוסרים על לשכה לשלוח לשופטים חומרים מטעם ארגונים פוליטיים . הרשות השופטת הבהירה כי המעטפות שנשלחו מ"בצלם" היו ממוענות שמית לשופטים.
רני קלדרון
רני קלדרון (נולד ב-1972) הוא מנצח, מלחין ופסנתרן ישראלי. משנת 2023 הוא המנהל המוזיקלי של הסינפונייטה הישראלית באר שבע.
אלן ללצ'וק
הוא כתב את ספרו הראשון על להיות יהודי בברוקלין, בשם "נער מברוקלין". מספרו הראשון עניינו באינטלקטואלים היהודים אמריקאים, חייהם, השקפתם ויצירתם. בכך הוא ממשיך את המסורת של סול בלו. הוא פרסם שבעה רומנים, רובם בנושאים אלה. הוא גם מתעניין בספרות העברית החדשה, ופרסם אנתולוגיה של ספרות עברית מתורגמת לאנגלית.
מוסקט (רובה)
מוסקט (Musket) הוא רובה חלק קדח נטען־לוע בעל מצת פתיל ומאוחר יותר מצת חלמיש. המוסקט היה בשימוש נרחב מהמאה ה-17 עד למאה ה-19 והיה נפוץ במיוחד ביחידות חיל רגלים. לצד המוסקטים הכבדים והארוכים יחסית, נוצרו גם גרסאות מקוצרות שנקראו קרבין בעיקר לשימוש פרשים (בעיקר דרגונים וקרביניירים).
חליפות סוקוטו
הרחבת מדינת סוקוטו
משנת 1808 עד אמצע שנות השלושים של המאה העשרים התרחבה מדינת סוקוטו, וסיפחה בהדרגה את המישורים ממערב וחלקים מרכזיים ביורובלנד. היא הפכה לאחת המדינות הגדולות באפריקה, שנמתחה מבורקינה פאסו המודרנית לקמרון וכוללת את רוב צפון ניגריה ודרום ניז'ר. בשיאה, מדינת סוקוטו כללה מעל 30 אמירות שונות במבנה הפוליטי שלה.
חלק גדול מצמיחת המדינה התרחש באמצעות הקמת מערכת נרחבת של אמירויות כחלק ממדיניות האיחוד של מוחמד בלו, הסולטאן השני. הוקמו מספר ערים חדשות עם מבצרים, בתי ספר, שווקים ומבנים אחרים. אלה הוכיחו חשיבות מכרעת בהתפשטות החליפות דרך פיתוח ערים חדשות, יישובם של אנשי הפולאני הפסטורליים ותמיכה בגידול מטעים שהיו מכריעים לכלכלה. בשנת 1837, אוכלוסיית מדינת סוקוטו הייתה בערך 10 מיליון תושבים.
כלכלה
העבדות נותרה חלק גדול מהכנסות החליפות, אף כי השפעתה השתנתה בעקבות סיום סחר העבדים האטלנטי. עבדים הושגו באמצעות פשיטה ובאמצעות שווקים כפי שפעלו קודם לכן במערב אפריקה. מייסד החליפות התיר להפוך לעבד רק מי שאינו מוסלמי. עבדות נתפסה כתהליך הכנסת עמים כאלה לקהילה המוסלמית. כמחצית מאוכלוסיית החליפות הייתה משועבדת במאה ה -19. התרחבות המטעים החקלאיים בשטח החליפות הייתה תלויה בעבודות העבדים. אזורי גדולים של ייצור חקלאי התמקמו סביב ערי האימפריה. מוסד העבדות תווך על ידי היעדר מחסום גזעי בין העמים, ועל ידי מערכת יחסים מורכבת ומשתנה בין בעלים לעבדים. מערכת זו כללה את הזכות של העבד לצבור רכוש על ידי עבודה בחלקותיו. עבור החלקות, העבדים המירו דתם והפכו לחברים בקהילה האסלאמית. ישנם רישומים היסטוריים של עבדים שהגיעו לרמות גבוהות של ממשל ומינהל בחליפות סוקוטו. השגשוג המסחרי שלה התבסס גם על מסורות איסלאמיסטיות, שילוב שוק, שלום פנימי ורשת ענפה של סחר יצוא.
הירידה וסוף החליפות
תשומת הלב האירופית התמקדה באזור בזמן ההתפשטות הקולוניאלית, בחלק האחרון של המאה ה -19. במיוחד הצרפתים שלחו לאזור החליפות משלחות חקר מרובות כדי להעריך הזדמנויות קולוניאליות לאחר 1870.
ב־13 במרץ 1903 בכיכר השוק הגדולה של סוקוטו, הוויזייר האחרון בחליפות, נשבע רשמית לשלטון הבריטי. הבריטים מינו את מוחמדו אטחירו השני לחליף החדש. פרדריק לוגארד ביטל את החליפות, אך שמר את התואר סולטאן כתפקיד סמלי בפרוטקטורט הצפוני של ניגריה החדשה. שריד זה נודע בכינוי "מועצת הסולטנות של סוקוטו". ביוני 1903 הביסו הבריטים את יתר כוחותיו של אטחירו הראשון והרגו אותו. עד 1906 הסתיימה כל ההתנגדות לשלטון הבריטי.
יאסנובאץ
סרבים
סרבים שסירבו להמרת דת, או שלא ניתנה להם אפשרות זו, גורשו ממקומות מושבם לסרביה או למעצר. האוסטאשים ניסו לפתור את בעיית הסרבים באחת משלוש דרכים: ראשית, על ידי חיסול ורצח עם – אך אפשרות זו לא עלתה יפה מחמת מספרם הרב של הסרבים בקרואטיה ומחוץ לגבולותיה. לפי הרמן נויבאכר, נספח לפילנתרופיה של השגריר קאשה, היטלר אמר לפאבליץ' שחיסול כל הסרבים אינו בא בחשבון "שכן הם רבים מדי". האפשרויות האחרות היו גירושם, או המרת דתם לנצרות קתולית. הראשונה לא הייתה אפשרית מבחינה מבצעית, ובלתי מקובלת באופן גורף על ידי רוב האוסטאשים והנאצים; והשנייה הייתה לא מקובלת מבחינה הגיונית ואידאולוגית. לפיכך, האוסטאשים מצאו לנכון לפתור את בעיית הסרבים בכל השיטות גם יחד: חיסול שליש מהם, המרת דתם של שליש נוסף, וגירוש השליש הנותר. סביר להניח שאופציית החיסול שהוצעה ראשונה, הייתה האפשרות המועדפת, שכן יותר משליש מהסרבים חוסלו. כך למשל, חוסלו גם סרבים שהמירו את דתם. בנוסף, סרבים שגורשו לסרביה בתת-תנאים, והושמו תחת ממשל גרמני, היו אף הם בסכנת מוות. היעדר תאימות בהוראות הביא להחשת החיסול.
תזונה
המזון שקיבלו האסירים במחנה השתנה בהתאם לתקופה, אך ביסודו נשאר זהה. היה מרק, העשוי ממים מזוהמים שעורבבו עם עמילן תירס ועם קוביות של שאריות מספוא חזירים מקולקל, שעשוי היה מלפת לבהמות. לתערובת הוסיפו פיסות סרוחות של ירקות שהובאו מהאשפה. במשך השנים 1941–1942 ניזונו האסירים ממנה בודדת של מרק לפת, כמעט וללא תוספת כלשהי. בתקופות שונות, כמו מסוף 1942 עד ספטמבר 1943, אכלו האסירים מרק שהיה מים שחוממו עם מחצית הליברה עמילן – שלוש פעמים ביום. המזון הופחת אז לשתי ארוחות: אחר צהריים וערב, ובהן ניתנו מרק לפת שהיה עם שעועית בצהריים ועם תפוח אדמה בערב, ומדי פעם חולק לחם. ולדימיר דדייר טוען שלחם חולק במשך פחות משלושה או ארבעה ימים בשבוע; ועדת החקר הוסיפה כי לעיתים לא היה לחם במשך חודשים, וכי הלחם היה שחור, ישן, קר וקשה, שנקרע בידיים המטונפות של הטבחים, שהיו אסירי המחנה בעצמם. בנוסף, לעיתים נדירות ניתן לאסירים חופן פירורי סובין. טיבור לוברנצ'יץ', בעדותו במשפט שאקיץ', הוסיף לאמור לעיל כי הלחם הוגש לסירוגין, יום כן ויום לא. לדברי כולם, כמות הלחם לא עלתה על 60 גרם, ואף פעם לא היה לחם לכל האסירים. ב-21 בספטמבר 1944, לאחר תליית קבוצה בת 20 איש שניסתה לארגן מרד בהנהגת מילה בוסקוביץ', הורדה רמת המזון שוב. המזון שופר לקראת ביקור ועדות כמו ועדת עיתונאים וועדה של הצלב האדום.
רשימות שמיות של קורבנות המחנה
מפעל ההנצחה של יאסנובאץ מחזיק ברשימה של 59,589 שמות של קורבנות יאסנובאץ שאספו הרשויות היוגוסלביות ב-1964. על פי המסמכים שפורסמו, 50,092 בני אדם איבדו את חייהם ביאסנובאץ, מהם רק 9,587 בסטארה גראדישקה. ההערכה הנוכחית היא, שהללו מהווים חלק ממספר הרוגים השואף ל-100,000. לפי המנהל הקודם, סימו בראדר, יש לפחות 356,000 קורבנות. ההנהלה הנוכחית של אתר-ההנצחה הואשמה בטשטוש האמת על המחנה, היות שהם הסירו מהתצוגה מוצגים כמו פטישים וסכינים שהיו אופייניים כל כך למחנה. אפילו נשיא קרואטיה סטיפן מסיץ' הביע בפני אפרים זורוף, כשביקר אותו במרכז שמעון ויזנטל, ביקורת כלפי התצוגה.
ההשבעה של דונלד טראמפ לנשיאות ארצות הברית
הפסגה הדיפלומטית: ארוחת הערב
המועמד המוביל לתפקיד היועץ לביטחון לאומי, מייקל פלין, רקס טילרסון, שהיה המועמד המוביל של טראמפ לתפקיד מזכיר המדינה, שגריר ישראל בארצות הברית לשעבר, רון דרמר וראש עיירית ניו יורק לשעבר, רודי ג'וליאני, כ-200 דיפולמטים זרים נכחו בארוחה. על פי העיתון "הבוסטון גלוב" וסוכנות הידיעות AP, התפריט של הארוחה כלל פילה מיניון ואלסקה אפויה.
הנשף
הנשף השלישי והאחרון היה נשף שנערך במוזיאון הבנייה הלאומי, כרטיסים חינם לנשף חולקו לחיילים במילואים, נכי הצבא האמריקאי ומקבלי מדליית הכבוד.
מארי
המקרא ותעודות מארי
חוקר המקרא והאשורולוג פרופסור משה ענבר מאוניברסיטת תל אביב, חקר את התעודות וההיסטוריה של האמורים במשך שנים רבות ואת המשותף להם ולמקרא, בעיקר את הדמיון לספרות הנבואה, סיפורי הבריתות והשבטים הנוודים למחצה, ואת הדקדוק הדומה לשפת התנ"ך. לדוגמה נבואת ירמיהו:
תעודות מארי מסייעות להבנת הרקע להתבטאות זו של הנביא ירמיהו, בה האל מזהיר את העמים הכפופים לבבל, לבל יעזו למרוד במלך בבל, ומדמה את השיעבוד לנשיאת עול על ידי בהמת משא. דימוי העול ואת האזהרה על העונש למי שלא ישא בעול, מופיעות בתעודות מארי כלשון שבה מזהיר המלך את מי שמסרב לעשות כרצונו להפוך לוסאל שלו. דימוי העול כסמל לשיעבוד על ידי מלך נפוץ בכתובות אשוריות ובבליות. אולם מה שמייחד את הדוגמאות ממארי ומהמקרא הוא שאחרי דימוי העול מופיעה תוכחת עונש על הסרת העול.
שיטת קודאי
היסטוריה
הצלחתו של קודאי פשטה עם הזמן אל מעבר לגבולות הונגריה. שיטת קודאי הוצגה לראשונה לקהילה הבינלאומית ב-1958, בכנס של האגודה הבינלאומית למחנכי מוזיקה (I.S.M.E.) שהתקיים בווינה. בכנס אחר של האגודה, בשנת 1964 בבודפשט, אפשרו למשתתפים תצפית מיד ראשונה בעבודתו של קודאי וחוללו גל של התעניינות. מחנכי מוזיקה מרחבי העולם נסעו להונגריה לבקר בבתי הספר למוזיקה של קודאי. הסימפוזיון הראשון שהוקדש כל-כולו לשיטת קודאי נערך באוקלנד, קליפורניה ב-1973; באירוע זה נחנכה אגודת קודאי הבינלאומית. כיום נעשה שימוש בשיטות המבוססות על שיטת קודאי בכל רחבי העולם.
רדופים בוונציה
רדופים בוונציה (באנגלית: A Haunting in Venice) הוא סרט בלשי בבימויו של קנת בראנה, המבוסס על עלילת הספר "תעלומת הרצח במסיבה" מאת אגתה כריסטי ומשמש כהמשך לסרטים "רצח באוריינט אקספרס" (2017) ו"מוות על הנילוס" (2022). בסרט שב לככב קנת בראנה בדמותו של הרקול פוארו, ולצדו מככבים ג'יימי דורנן, קייל אלן, קאמי קוטין, טינה פיי, ג'וד היל, קלי ריילי ומישל יאו.
פיתוח
במרץ 2022, חשף נשיא אולפני המאה ה-20, סטיב אסבל, כי הושלמה מלאכת כתיבתו של תסריט לסרט שלישי בסדרת "הרקול פוארו" מאת מייקל גרין, וכי קנת בראנה, שביים וכיכב בתפקיד פוארו בשני הסרטים הקודמים, עתיד לשוב לביים ולכבב. בנוסף, חשף אסבל כי עלילתו של הסרט תתבסס על אחד מספריה הפחות מוכרים של אגתה כריסטי בו כיכב פוארו.
באוקטובר 2022, אושרה רשמית הפקתו של הסרט, לצד חשיפת צוות השחקנים המלא, בהם ג'יימי דורנן, טינה פיי, ג'וד היל, קלי ריילי ומישל יאו.
הפצה
הסרט עתיד לעלות לאקרנים ב-15 בספטמבר 2023.
ממשלת האיטי
== משרדי הממשלה ==
רגינה הלמיך
קריירה מקצועית
ביולי 1999 נלחמה על תואר האליפות במשקל זבוב קל (Junior Flyweight / Light Flyweight) בקרב שנוי במחלוקת, שכן יריבתה הייתה מתאגרפת אנונימית ללא רקורד של קרבות מקצועיים. בספטמבר אותה השנה הגנה לראשונה על התואר מול יריבה ראויה, המתאגרפת היהודיה ואלופת האיגרוף החובבני, ג'יל מת'יוס. הלמיך ניצחה בהחלטת השופטים, והמשיכה להחזיק בתואר במשקל זה עד לפרישתה מאיגרוף, במקביל לתואר במשקל זבוב.
פעילות חברתית
בראיון בשנת 2018 סיפרה שתמיד נאלצה להילחם מחוץ לזירה בסטריאוטיפים. היא ספגה הערות על כך שאינה נשית, ואפילו היו מי שתקפו אותה מינית במקלחות. בשנת 2019 סיפרה כי בשיא הצלחתה התמודדה עם סטוקר שעקב אחריה במשך שלוש שנים, שבגללו נאלצה להסתובב עם שומרי ראש.
אל ת'ורנטון
אל ת'ורנטון (באנגלית: Al Thornton; נולד ב-7 בדצמבר 1983 ב-פרי, ג'ורג'יה, ארצות הברית) הוא כדורסלן אמריקאי, המשחק בעמדת הסמול פורוורד. שיחק בעבר עבור הקבוצות לוס אנג'לס קליפרס, וושינגטון ויזארדס וגולדן סטייט ווריורס מליגת ה-NBA. בימיו במכללה הוא שיחק עבור אוניברסיטת המדינה של פלורידה.
Il divo
דיסקוגרפיה
ללהקה ישנם 10 אלבומים:
היום השלישי: התחדשות
הפקה
במרץ 2013 אמריך ציין כי שמות הסרטים יהיו "ID Forever Part I" ו-"ID Forever Part II". עלילת הסרטים תהיו 20 שנים לאחר הסרט המקורי, כאשר כוחות תגבור של גזע החייזרים המקורי יגיעו לכדור הארץ לאחר קבלת אות המצוקה. ביל פולמן אישר את השתתפותו. הסרטים החדשים יתמקדו בגיבורי הדור הבא, כולל בנו החורג של דמותו של סמית' מהסרט המקורי. ביוני 2013 אושר כי סמית' לא ישתתף בסרטי ההמשך כיוון ש"הוא יקר מדי". היעדרותו של סמית' מסרטי ההמשך מוסברת בסרט על ידי כך שדמותו, סרן סטיב הילר, נהרגה במהלך ניסוי לבחינת מטוס קרב עם טכנולוגיה חייזרית.
יוסף שלמה דלמדיגו
ביוגרפיה
הרב יוסף שלמה בן ר' אליהו דלמדיגו נולד בכ"ה בסיון ה'שנ"א, ה-16 ביוני 1591, בעיר קנדיאה שבכרתים. היה נצר למשפחת, עליה נמנה - כמאה שנה לפניו - ר' אליהו דלמדיגו, בעל ספר "בחינת הדת", שבו יצא כנגד חכמת הקבלה וכנגד הטוענים לקדמות ספר הזהר. בתגובה וכתשובה ל'בחינת הדת', חיבר הרב יוסף שלמה דלמדיגו את ספרו "מצרף לחכמה", בו התייחס לטענותיו; עם זאת חרף אהדתו לתורת הקבלה, יצא כנגד המקובל ר' אברהם אבולעפיה, שתפיסתו הייתה שונה מן התפיסה הקבלית המקובלת.
פאל סאלאי
לאחר המלחמה
לאחר המלחמה נחקר תפקידם של ההונגרים בסיוע לגרמנים ברצח היהודים. שאמו שטרן ראש היודנרט בבודפשט העיד לטובתו של סאלאי וסיפר שכאשר אנשי צלב החץ חטפו יהודים כדי לרצוח אותם בירי על שפת הדנובה, סאלאי מיהר בעקבותיהם והצליח לשחררם. החקירה הסתיימה במסקנה שסאלאי ניצל את תפקידו כדי לסייע ליהודים ככל האפשר והוא זוכה מההאשמות לפיהן, בתור קצין במשטרה ההונגרית, סייע לרצח יהודים.
טקיסקיאק
סמלי המועצה
הסמל המסורתי (גליפו - glifo) של המועצה הוא חתך של תעלת מים הידוע כ"אפאנטלי" (apantli) (בספרדית "אפאנטה") ובמרכזו גיבוש אמורפי אופייני של "טקיסטיקל" (מלחת). בחלק העליון רואים שני גלי מים ("אטל") מקושטים בפנינה ובשבלול. הסמל המודרני של הטקיסקיאק דומה לזה של מדינת מקסיקו אך צבע השדה הוא ירוק, למעלה כתוב שם המועצה, ולמטה ובצדדים הסיסמה "יעד קדום של רווחה" (antiquisimo objeto de bienestar). בפנים המסגרת רואים למעלה שמש זוהרת מעל הרי מסה אאומדה (cerro Mesa Ahumada) ו"העצם הקדושה" של טקיסקיאק ובעלי החיים טרום-היסטוריים מעל נחל שוטה (Xothé). למטה משמאל - כנסיית השליח סנטיאגו, למטה מימין - פתח מנהרת טקיסקיאק, ובתחתית באמצע נראית דבורה המייצגת את עמל התושבים וכלי עבודה של החקלאים ושל כורי המנהרה. במרכז התמונה מצויר סמל האבן של הקיסר אוויצוטל (Ahuitzotl), הכובש של טקיסקיאק, הנמצאת בצריח כנסיית השליח סנטיאגו. בכותרת של הסמל, בחלק האמצעי, רואים את הסמל הלאומי של מקסיקו - הנשר הבולע את הנחש.
ג'יימס רנדי
ביוגרפיה
בשנת 1999 זכה לדמות מצוירת (בשם "רודולף המדהים") בסדרת האנימציה הקומית "דילברט" ששודרה בארצות הברית.
חיים אישיים
ביוני 2009 אובחן כחולה בסרטן המעי הגס. הגידול הוסר ממעיו בניתוח לפרוסקופיה ובשבועות שלאחר הניתוח עבר כימותרפיה.
מכוון
במוזיקה
את הטיונר מניחים ליד או מחברים לכלי נגינה וכאשר הטיונר מקבל צליל מסוים הוא מציג כמה הצליל קרוב או רחוק לצליל מדויק כלשהו (דו, רה, מי וכך הלאה). כך ניתן, למשל בגיטרה, למתוח או לשחרר את המיתר עד שמגיעים לצליל הרצוי.
רונית עמיאל
בפרקליטות המדינה
בין השנים 1985–1987 התמחתה עמיאל בפרקליטות המדינה, בשנה הראשונה אצל ד"ר יוסף בן-אור, ובשנה שנייה אצל שרה דותן בפרקליטות מחוז מרכז. לאחר מכן החלה לעבוד בפרקליטות כפרקליטה מן המניין, תחת פרקליטת מחוז מרכז עדנה ארבל. מילאה תפקידים ניהוליים שונים ושימשה כמשנה לפרקליטת מחוז מרכז. כן שימשה במשך כשבע שנים כנציגת שר המשפטים בוועדה המחוזית לתכנון ובנייה במחוז המרכז. נחשבה כמקורבת לפרקליט המדינה משה לדור.
פרקליטת מחוז מרכז
בינואר 2012 מונתה עמיאל לתפקיד פרקליטת מחוז מרכז. במסגרת תפקידה הייתה אחראית על כלל התיקים שהוגשו במחוזה, ביניהם תיקו של השופט יצחק כהן, אשר הסדר טיעון שגיבשה הפרקליטות עמו נדחה בידי בית המשפט, ניהולו של הסוכן המשטרתי אנטון רומן שנרצח בידי עבריינים, קריסת תיק הרצח של בוסיינה אבו גאנם, רצח הואידה שוא, ועוד. בנובמבר 2015 דווח כי בעקבות הימלטות האסיר ירון סנקר מבית הכלא, נשלחו שוטרים לשמור עליה.
נצרות קתולית
תאולוגיה
גם אמו של ישו, מריה הבתולה, זוכה לכבוד רב (hyperdulia) בכנסייה הקתולית, שכן דרכה ובאמצעותה נולדה התגלמותו הארצית של ישו. כיוון שהתגלמות זו היא הן אלוהית והן אנושית, נקראת מרים לעיתים בשם תאוטוקוס (יולדת האל). בנוסף לכך, בכנסייה הקתולית מכבדים (אך לא עובדים) את הקדושים, שהם אישים נוצריים שבהגותם או מעשיהם מהווים דוגמה ומופת לשאר המאמינים.
מאבק האינווסטיטורה
האפיפיורות נכנסה לעימות גלוי עם הקיסרות בשנת 1075, בימיו של האפיפיור גרגוריוס השביעי. האפיפיור קבע בבולה Dictatus Papae, שמכיוון שהכנסייה נוסדה על ידי האל ומקור סמכותה ממנו, לה הסמכות הבלעדית על הכמורה (ובכלל זה מינוי והדחה של כמרים), וחיזק את הכרזתו בכך שהדיח כמה כמרים גרמניים. כיוון שהכרזה זו נטלה מהקיסר הן סמכות מרכזית והן מקור להכנסות, היינריך הרביעי יצא חוצץ נגדה ונגד יוזמה, ואף כינס בוורמס כנס כנסייתי להדחת האפיפיור. גרגוריוס הגיב לכך על ידי החרמתו של היינריך, הדחתו מכס הקיסרות, וחשוב מכל – ביטול נדרי הנאמנות של הוואסאלים שלו כלפיו. אלה האחרונים עטו על ההזדמנות לצבור עושר ועוצמה והתמרדו; היינריך הרביעי, שבעיניו דיכוי התקוממות רבתי זו היה חשוב יותר, נכנע לדרישת האפיפיור והשפיל את עצמו מולו בעיירה האיטלקית קנוסה. רק לאחר כניעה זו האפיפיור ביטל את החרם, אך הדבר היה רק הפוגה קצרה והמשבר התלקח מחדש כעבור זמן קצר.
הרפורמציה
במאות ה-15 וה-16 החלו להישמע באירופה יותר ויותר קולות הן כנגד כמה מסורות נוצריות (ובראשן עליונות האפיפיור) והן – ובעיקר – כנגד הסתאבות הממסד הכנסייתי, אשר הגיעה לשיאה עם מכירת כתבי מחילה על חטאים (אינדולגנציות). קולות אלה הפכו לתנועת הרפורמציה, אשר סחפה את כל אירופה וייסדה את צורותיה השונות של הנצרות הפרוטסטנטית. כנגד זאת, פתחה הכנסייה הקתולית ברפורמציה הנגדית (או קונטרה-רפורמציה) אשר התבטאה בחידוד דוקטרינלי שנעשה בוועידת טרנטו, הידוק פיקוח האינקוויזיציה והקמת המסדר הישועי, אשר הוקם כדי להגן על האמונה הקתולית. השלכה נוספת של חלוקת אירופה בין הקתולים לפרוטסטנטים הייתה מלחמות דת ארוכות ועקובות מדם, אשר הגיעו לשיאן – וגם לקיצן – עם מלחמת שלושים השנים, שבסופה הושג הסכם פשרה, שעיקרו "השליט במקום יקבע את דת המקום".
דמוגרפיה
מספר הקתולים בעולם ממשיך לגדול, אם כי מרבית הגידול כיום נובע מריבוי טבעי ולא מהמרת דת. עיקר האוכלוסייה הקתולית נמצא כיום בדרום אמריקה, בפיליפינים ובארצות שונות במרכזה ובדרומה של אפריקה. בין השנים 1978 ל-2000 גדלה האוכלוסייה הקתולית ב-288 מיליון בני אדם בקירוב. במדינות אירופה שנחשבות באופן מסורתי כקתוליות, למשל בצרפת, יש אוכלוסייה גדלה והולכת של אנשים המצהירים כי הם חסרי-דת, וכן נוצר מיעוט מוסלמי גדול עקב הגירה.
סוראז' (פולין)
הקהילה היהודית
הקהילה היהודית הראשונה בסוראז' החלה כנראה ב-1525, אך כעבור כמאה שנה באמצע המאה ה-17 העיר קיבלה את פריווילגיית Privilegium de non tolerandis Judaeis, זכות שניתנה לערים מסוימות באיחוד הפולני-ליטאי שלא להתיר יישוב יהודים, והקהילה באה אל קיצה.
Dpi
dpi ואיכות הפלט
על התקן הפלט מוטלת הדרישה לייצג מספר סביר של גוני ביניים, כך שתמונות ואלמנטים גרפיים יוכלו להיות מודפסים באיכות מניחה את הדעת. כאשר מספר הגוונים קטן מדי, תופעות כגון פוסטריזציה, קיטועים במעברי צבע הדרגתיים ואובדן פרטים, מופיעות ומורידות מאיכות ההדפסה.
אנדריה פרגר
קורות חייו
אנדריה פרגר הלך לעולמו בבלגרד שבסרביה ב-2015 והוא בן 103.
גרשון דקל
ביוגרפיה
שחקן מוביל בקבוצת הצמרת של הפועל תל אביב בליגת-העל. מלך הסלים הישראלי של קבוצת הפועל תל אביב בכל הזמנים, שחקן מוביל בזכייה בארבע אליפויות המדינה ופעמיים בגביע המדינה. שחקן נבחרת ישראל. במסגרת זו השתתף בשתי אליפויות אירופה.
ב-1969 אימן דקל את קבוצת הנוער של הפועל רמת גן והוביל אותה לגמר אליפות ישראל לנוער מול הפועל ירושלים (המשחק הסתיים בתוצאה 72:40 להפועל ירושלים).
Don't Know What to Do
השיר הגיע למקום הרביעי במצעד שירי העולם הדיגיטליים.
מושל מחוז מוסקבה
היסטוריה
ב-22 בנובמבר 2012, בעקבות הצעתו של ממלא מקום מושל מחוז מוסקבה אנדריי וורוביוב, חברי הדומה ערכו שינויים בחקיקת המחוז. 46 צירים מתוך 50 הצביעו בעד השינויים. במסגרת השינויים הורחבו סמכויות המושל, מה שהותיר אותו רק עם שתי מגבלות בחוק: הוא אינו רשאי לפזר את הדומה המחוזית וליזום הצעות לתיקונים ושיפור החקיקה המחוזית.
ממשלת אירלנד
חברי הממשלה
הממשלה חייבת לכלול לכל הפחות 7 חברים ולכל היותר 15 חברים, וזאת על פי החוקה. כל שרי הממשלה חייבים להיות חברי הפרלמנט האירי, האירכטס, שמתוכם שניים לכל היותר יכולים להיות חברי הסנאט האירי, הבית העליון והשאר חברי הדאל אירן, הבית התחתון. ראש הממשלה, סגנו ושר האוצר חייבים להיות חברי הדאל.
תקופת הכהונה
התפטרות הטישך כמוה כהתפטרות קולקטיבית של הממשלה. יחד עם זאת, במקרה כזה, על פי החוקה, הטישך והשרים ממשיכים למלא את תפקידיהם עד אשר תחל כהונתה של ממשלה חדשה. הנשיא יכול להורות לנשיא לפטר או לקבל את התפטרותו של שר מסוים. עם פיזורו של הדאל, השרים הם כבר לא חברי הפרלמנט ולפיכך פסולים לתפקידיהם. למרות זאת, סעיף בחוקה מאפשר להם להמשיך בתפקידיהם עד למינוי מחליפים.
היסטוריה
כל הממשלות מאז 1989 הוקמו על בסיס תמיכה של קואליציה של שתי מפלגות או יותר. ממשלת הקואליציה הראשונה הוקמה ב-1948. הטישך תמיד היה חבר המפלגה הגדולה בקואליציה וכמעט תמיד מנהיג מפלגה זו, כשהיחיד מבין ראשי הממשלה שלא היה מנהיג מפלגתו היה ג'ון קוסטלו.
לאופולד בלום
דמותו של בלום
בלום נחשף לקורא לראשונה בחלקו השני של הספר, בפרק "קאליפסו". הוא מקבילו של אודיסאוס, ו"מסעו" בן 17 השעות בדבלין, המתואר בספר, מקביל לאודיסיאה - המסע בן עשר השנים של אודיסאוס בחזרה הביתה, אל אשתו פנלופה. עם זאת, לאורך כל הספר בלום הוא אנטי גיבור ואנטיתזה לאודיסאוס, וההשוואה ביניהם היא פארודית.
חלק ניכר מדמותו של בלום נחשף לקורא באמצעות טכניקת זרם התודעה, שבה מבטא בלום את תחושותיו, לבטיו, ורצונותיו דרך מחשבותיו.
בלום בתרבות
לאופולד בלום נבחר למקום הרביעי ברשימת "100 הדמויות הבדיוניות הטובות ביותר" במשאל שנערך על ידי המגזין Book בשנת 2002.
יחסי אוסטרליה–ישראל
במחצית השנייה של המאה ה-20
בנובמבר 1986 ערך נשא המדינה חיים הרצוג ביקור רשמי באוסטרליה.
מחלוקות
המתיחות בין המדינות גברה באותה שנה לאחר המשט לעזה בשנת 2010, בו נפצעו אזרחים אוסטרלים בעקבות פעולת צה"ל לעצירתו. ראש ממשלת אוסטרליה קווין ראד גינה את פעולת ישראל.
יחסי מסחר וכלכלה
ב-2013, משרד החוץ של אוסטרליה תיאר את אוסטרליה וישראל כבעלות "יחסים מסחריים בריאים עם סחר דו-כיווני בשווי 919 מיליון דולר". בשנים 2015–2016, שווי הסחורות במסגרת הסחר הדו-כיווני הסתכמו ב-1.3 מיליארד דולר, כאשר היצוא האוסטרלי עמד על 349 מיליון דולר והייבוא מישראל על 952 מיליון דולר.
יחסים ביטחוניים
ב-1998 זכתה חברת אלישרא בחוזה לאספקת מערכות ל"א לאוסטרליה.
בנובמבר 2017 הודיעה חברת רפאל על פתיחת חברת שיווק מקומית באוסטרליה.
יעקב מוטס
ביוגרפיה
כשהגיע לגיל 16 החליט לעזוב את ביתו ואת הדת. למד חשמלאות ועבד במקצוע הזה לפרנסתו. כעבור שנים התקבל לעבודה בתור איש תפעול ומסריט בשירות תאגיד בתי הקולנוע של הצבא הבריטי.
דינה דיין
פעילותה הפוליטית והחברתית
בשנת 2017 התמודדה על ראשות מפלגת העבודה מול יצחק הרצוג, עמיר פרץ, אראל מרגלית ואחרים. במסגרת הקמפיין עבדה עם צוריאל שרון ופרסמה סרטון שהפך לסרטון ויראלי והציג את אתגרי עניי ישראל ותושבי הפריפריה. בימי ההתמודדות האחרונים הסירה את מועמדותה והעבירה את תמיכתה להרצוג.
מקרופלטה
מקרופלטה (שם מדעי: Macroplata; מילולית: "צלחת/לוחית גדולה") הוא סוג של זוחל ימי אשר חי בתחילת היורה לפני 199-195 מיליון שנה באנגליה. הוא היה שונה מכל זוחל חי והשתייך לסדרת הפלסיוזאוריה.
המקרופלטה היה פליוזאור בסיסי באורך של 4.5 מטרים והיה בעל צוואר ארוך, ראש קטן ומוארך עם הרבה שיניים מחודדות דמויות מחט וסנפירים רחבים. הוא התקיים מדגים אחריהם רדף באוקיינוסים הקדומים.
פול קגאמה
נשיא
באוגוסט 2017 נערכו בחירות לנשיאות, בהן קיבל קגאמה יותר מ-98% מהקולות ונבחר לכהונה שלישית.
חיים אישיים
קאגמה נשוי ל-Jeannette Nyramongi, ולהם ארבעה ילדים.
אאורופה נוסטרה
אאורופה נוסטרה מתמקדת בהעלאת נושא המורשת ותועלותיה אל הזרם המרכזי של התודעה הציבורית ובקידום תחום המורשת בסדר העדיפויות של המדיניות הציבורית, הן ברמה הכלל-אירופית והן ברמה המדינתית. מטרותיה הראשיות הן לקדם, ברמה האירופאית, סטנדרטים גבוהים של איכות בתחום שימור המורשת, אדריכלות ותכנון עירוני וכפרי, וכן לפעול למען פיתוח מאוזן ובר-קיימא של הסביבה הטבעית, הבנויה, הכפרית והעירונית.
משה אורון
עליה וקליטה
האב מצא עבודה כפועל חקלאי בפרדסי חדרה. והאם עבדה בניקיון במכולת בחדרה. משה ומיכאל נשלחו לכפר נוער בניצנים בשאיפה ללמוד בתרבות צרפתית, אך הדבר התברר כאשליה. ההורים קיבלו בית בקריית ים. מיכאל מצא דרכו אליהם והאם באה ולקחה את משה מניצנים לביתם בקרית ים.
שירות חובה
בהשראת אביו הימאי, התנדב משה לקורס החצי שנתי, בגדנ"ע ים של חיל הים. המשיך והצליח לסיים קורס מפעילי מכ"ם ימי, כחניך מצטיין. הוצב בפריגטה אח"י משגב (ק-30) בתפקיד מוכ"ם. ובהפלגה ראשונה יצא למבצע משווה הפלגה ארוכה סביב אפריקה עם אח"י משגב (ק-30) בשנת 1955 המשגב (פריגטה) סביב אפריקה כולל ביקור בדרום אפריקה ומוזמביק, שעדיין הייתה תחת שלטון פורטוגזי.
קורס חובלים
בשנת 1960 קיבל אורון מכתב הזמנה מרמי לונץ מפקדו לשעבר בהפלגת מבצע משווה לחזור לחיל הים להיות קצין ים. אורון הסכים והחל בקורס הכנה שהיה קשה. בקורס עצמו הצליח להעלות רמת ההשכלה הכללית, הייתה גם הרחבת ידע במקצועות הימאות, הניווט, מבנה אניות. הקורס הסתיים בהפלגה עם שייטת המשחתות לטולון בצרפת. בשנת 1961 סיים אורון את קורס חובלים מחזור י' בציון גבוה.
שפות והשכלה
בבית דיבר עם הוריו בהונגרית, בבלגיה דיבר צרפתית. בישראל למד אנגלית ודיבר עברית. אורון לא למד בבית ספר תיכון תוך כדי שירות צבאי השלים בגרות חיצונית בלימוד עצמי.
לאחר סיום שירותו בצה"ל
כל השנים קיים קשר עם משפחתו וחבריו בישראל ויזם מפגש מורשת לצוות אח"י חץ (סער 3) ששירתו איתו במלחמת יום הכיפורים
משפחה
בשנת 1958 פגש אורון את נחמה ממשפחת אלפרוביץ, שהייתה מורה. השניים נישאו והתגוררו בנווה שאנן. לזוג נולדו שלושה: הבן הבכור אמיר, שרת בחיל האוויר וכיום קברניט באל-על. דפנה, הבת האמצעית, שרתה בחיל האוויר וכיום מעצבת גרפית ומעצבת פנים. רונה, בתו הצעירה, שרתה בחיל הים וכיום במאית תיאטרון, שירה ואומניות הבמה. בשנת 2008 התגרש הזוג. לאורון שבעה נכדים. מתוכם ארבעה מעל גיל 18 ושירתו בתפקידים קרביים בצה"ל. בחודש לפני לכתו נולד הנין הראשון.
אורון התגורר ב"בית בכפר" בגבעת שפירא. ב-29 ביולי 2020 הלך לעולמו ונקבר בבית העלמין במושב אביחיל.
מערכת על שבב
התפתחות תחום ה-SoC תרם במידה רבה ליצירתם של הטלפונים החכמים והטאבלטים.
מבנה
מבנה של מערכת על שבב, יכלול תמיד מעבד ראשי (CPU, או ליבה-במקרים רבים תהיה יותר מליבת עיבוד אחת) ובנוסף מגוון רחב של מעגלים היקפיים בהתאם למטרת השבב.
לדוגמה: ברכיב Vortex86DX2 יש את מרבית הרכיבים הדרושים על מנת ששבב זה ישמש כמחשב תואם PC שלם וכל שדרוש הוא תוספת של זיכרון RAM חיצוני ומחברים.
מריו דה סא-קרנירו
מַרְיוּ דֶה סָא-קַרְנֶיְרוּ (פורטוגזית: Mário de Sá-Carneiro ; 19 במאי 1890 - 26 באפריל 1916) היה משורר וסופר בן פורטוגל וחברו הקרוב של המשורר והסופר פרננדו פסואה. כתביו משקפים את השתייכותו לזרם המודרניסטי, וברבים מהם באים לידי ביטוי בדידות, שנאה עצמית, אובססיביות ועיסוק מתמיד בטירוף ובשאלות הקשורות בזהות מינית.
סיפורת מאוירת
סיפורת מאוירת במאה ה-18
איורים הוזמנו לספרים שכבר הצליחו. גרסאות מאוירות אלו פורסמו בדרך כלל במהדורות מוגבלות ונמכרו תחילה רק למנויים קיימים. הנרי פוסלי יצר כריכה יחידה למהדורה הרביעית של הספר "הרפתקאותיו של פרגרין פיקל - The Adventures of Peregrine Pickle" של טוביאס סמולט. תומאס סטוטארד סיפק מספר איורים למהדורה השנייה של הספר הכומר מוויקפילד שפורסמה 30 שנה לאחר שפורסמה המהדורה הראשונה שלו ב-1766.
לקראת סוף המאה ה-18, טכניקות חדשות הוכנסו לעולם הדפוס שאפשרו להדפיס תמונות בזול. קלאסיקות מאוירות הפכו לזמינות במחירים זולים, מאידך האיורים סייעו לקוראים שלהן לזכור היטב את הסיפורים. ג'ון ראסקין התרגש מאיורים של רובינסון קרוזו שספינתו מתרסקת בסלעים והוא מצליח להמלט מההריסות של הספינה שלו. צ'ארלס דיקנס זכר את האיורים בספרים רבים, יותר מאשר את התוכן (הפרוזה) עצמו.
בית הכלבים והחתולים באטרסי
תולדות בית המחסה
בשנת 2011 הגיע החתול לארי מבית המחסה למגורים בבית ראש ממשלת בריטניה בדאונינג 10 בלונדון וזכה לתואר רודף העכברים הראשי של הקבינט. בשנת 2016 היו שני חתולים שמוצאם בבית המחסה - פלמרסטון וגלדסטון - לחתולי משרד החוץ ומשרד האוצר.
סטרומטה
תוכן הספרים
הספר השלישי עוסק בסיגוף. קלמנס דן בנישואין, אשר מטופלים באופן דומה ב"פדגוגוס". הוא דוחה את ההתנגדות הגנוסטית לנישואין, בטענה שרק גברים שאינם מעוניינים בנשים צריכים להישאר בפרישות, וכי מין הוא טוב חיובי אם הוא מתבצע במסגרת הנישואין למטרות הולדה. עם זאת, לא תמיד זה היה כך: הנפילה מגן עדן התרחשה מכיוון שאדם וחוה נכנעו לתאוותם זה לזה, והזדווגו לפני הזמן שנקבע לכך. הוא טוען נגד הרעיון כי הנוצרים צריכים לדחות את משפחתם עבור חיים סגפניים, הנובע מתוך הבשורה על-פי לוקאס, יד, 25–27, וטוען כי ישו לא היה סותר את המצווה "כבד את אביך ואת אמך", אחד מעשרת הדיברות. קלמנס מסכם כי סגפנות תתוגמל רק אם המוטיבציה היא נוצרית באופייה, ולכן הסגפנות של לא-נוצרים כמו הגימנוסופיסטים היא חסרת טעם.
הספר החמישי חוזר לנושא האמונה. קלמנס טוען כי האמת, הצדק והטוב ניתנים להיראות רק על ידי הרוח, ולא על ידי העין; אמונה היא דרך לגשת אל הבלתי נראה. הוא מדגיש כי ידיעת האל ניתנת להשגה רק באמצעות אמונה לאחר שתוקנו פגמיו המוסריים של האדם. זה מקביל להתעקשותו הקודמת של קלמנס, שאת מות הקדושים יכולים להשיג רק מי שמקיימים את אמונתם בישו באמצעות מעשים טובים, ולא אלה שרק מצהירים על אמונתם. אלוהים מתעלה על החומר לחלוטין, ולפיכך המטריאליסט לא יכול באמת להכיר את אלוהים. אף על פי שישו היה אלוהים בהתגלמותו, זו ההבנה הרוחנית שלנו אותו ולא הפיזית שחשובה.
שאלת הספר השמיני
קלמנס התכוון להכין ספר אחד בלבד, אולם לפחות שבעה צמחו מתוכו, מבלי שהוא טיפל בכל הנושאים שהוצעו. היעדרם של דברים מסוימים שהובטחו בהחלט, הביא מלומדים לשאול האם הוא כתב ספר שמיני, כפי שנראה מדברי אוסביוס והפלורילגיה, ונעשו ניסיונות שונים לזהות כתבים קצרים או מקוטעים של חיבורו שאולי היו חלק מהספר הזה. פוטיוס, שכתב במאה ה-9, מצא טקסטים שונים שנוספו לכתבי יד של שבעת הספרים הקאנוניים, שהובילו את דניאל היינסיוס (1580–1655) להציע כי הספר השמיני המקורי אבד, והוא זיהה את הטקסט שנטען שהוא מתוך הספר השמיני, כקטעים מתוך ה"היפופוטוסס" (Hypopotoses).
בכל מקרה, ה"קטעים" וה"בחירות", אשר יחד עם חלק ממסה על שיטה לוגית, מיוחסים לספר השמיני של הסטרומטה בכתב יד יחיד מהמאה ה-11, אינם חלק מה"היפוטיפוסס" (Hypotyposes), שידוע שקלמנס כתב. חיבור זה היה פרשנות קצרה על פרקים נבחרים המכסים את כל הביבליה, כפי שמוצג בקטעים שנשמרו על ידי אויקומניוס ובגרסה הלטינית של הפרשנות על האגרות הקתוליות שנעשתה לפי דרישתו של קאסיודורוס.
קלונואה
ובקומיקס
ובקומיקס בשם "קלונואה: נוסע החלומות של נוקטיס סול" החל להתפרסם באוגוסט 2012 על ידי חברת ShiftyLook. הוובקומיקס נכתב על ידי ג'ים זוב ואוייר בידי היטושי אריגה. הוובקומיקס פורסם במשך שתי עונות, כאשר דפים חדשים פורסמו בכל יום רביעי ומאוחר יותר גם ביום שישי. הוובקומיקס הפסיק להתפרסם באמצע שנת 2014, לאחר שחברת ShiftyLook נסגרה ובעקבות כך הסיפור נותר ללא סוף.
סרט אנימציה
ב-27 באוקטובר 2016, הוכרז כי סרט אנימציה נמצא בשלב טרום-הפקה על ידי חברת Henshin. ב-10 בינואר 2017 הוכרז כי הידאו יושיזוואה יהיה המפיק בפועל. כמו כן הוכרז כי אש פאולסן יהיה מפיק שותף. ב-4 בינואר 2019, לאחר כשנתיים בהם לא נועד על עדכון, הכותב היטושי אריגה הכריז כי הפרויקט בוטל.
ליברלים עצמאיים
ליברלים עצמאיים או בראשי תיבות ל"ע, הייתה מפלגת מרכז בעלת השקפה ליברלית שהתפצלה מהמפלגה הליברלית הישראלית בשלהי הכנסת החמישית, לאחר שזו האחרונה חברה לתנועת החרות בהקמת גח"ל (גוש חרות ליברלים, במסגרתו התמודדו שתי המפלגות במשותף לכנסת). שמה המלא של המפלגה היה המפלגה הליברלית העצמאית לישראל. רוב חברי המפלגה החדשה היו חברים לפני-כן במפלגה הפרוגרסיבית. המפלגה הייתה מיוצגת בכנסות החמישית עד התשיעית. ובכנסת ה 11 כחלק מרשימת המערך. והייתה חברה קבועה בממשלות מפלגת העבודה עד המהפך.
צ'אקובץ
היסטוריה
לאחר מלחמת העולם הראשונה נכלל האזור בשטחי ממלכת הסרבים, הקרואטים והסלובנים אשר שמה שונה בהמשך לממלכת יוגוסלביה. בראשית אפריל 1941 פלשה גרמניה הנאצית ליוגוסלביה והכניעה את צבאה תוך ימים אחדים. בהמשך, הועברה צ'אקובץ לחזקת הונגריה. במאי 1945, שוחררה העיר על ידי כוחות הצבא האדום ולאחר מלחמת העולם השנייה נכללה בשטחי יוגוסלביה.
ראה גלנאקי
רֵאָה גַלַנָאקִי (Ρέα Γαλανάκη, Rea Galanaki, נולדה ב-1947) היא סופרת יוונייה.
יצירותיה
לאחר מכן ראו אור שני ספרים מפרי עטה הנעים מבחינת סוגותיהם בין השירה לבין הסיפורת: "העוגה" (1980) ו"איפה חי הזאב" (1982). למן פרסום ספרים אלה ואילך נטשה גלנאקי כליל את השירה, ואם כי בסיפורת שכתבה ניכר קולמוס המשוררת עד עצם היום הזה, הרי למן אמצע שנות השמונים ואילך לא פרסמה שירים חדשים.
ספר הסיפורים הממוקד בהיסטוריה של כרתים, "סיפורים שמרכזם זהה" (1986), קדם בשלוש שנים לרומן הראשון שכתבה גַלַנָאקִי ושבו קנתה את תהילתה, "חיי איסמעיל פריק פשה" (1989), הספר היווני הראשון שנכלל ברשימת אונסק"ו ליצירות מופת בנות-זמננו.